《秋思》
宋代·陈则翁

在世身如客，馀年老一洲。荒村寒信早，黄叶晚风秋。

水净见孤影，天空生远愁。杰然霜下菊，佳色满林丘。

作者简介：陈则翁，字仁则，举宏词科，官至广东副使。帝炳祥兴二年（一二七九）崖山之变，弃官归里，迁居柏桥，建集善院，日与林景熙辈唱和，有《清颍一源集》，已佚。事见《宋诗纪事补遗》卷八五。今录诗二首。